Pindah milik lesen sampan hanya dibenarkan kepada isteri atau anak yang:
merupakan nelayan tulen.
tidak mempunyai vesel penangkapan ikan lain.
tidak mempunyai pekerjaan tetap serta akan mengusaha sendiri sampan tersebut.
mestilah penduduk setempat dan warganegara Malaysia.
Namun begitu bagi kes kematian, kelonggaran diberikan kepada pewaris yang bukan nelayan tulen untuk pindah milik kepada nelayan tulen lain. Ini hendaklah dilakukan dalam tempoh tidak melebihi 1 tahun setelah arahan daripada Amanah Raya/mahkamah/harta pusaka kecil diperolehi (jika melibatkan pewarisan/wasiat).
Maklumat lanjut berkaitan pindahmilik boleh diperolehi daripada Pejabat Perikanan Daerah.